**OSNOVNA ŠKOLA ŠTEFANJE**

**Š T E F A N J E**

**ŠKOLSKI ODBOR**

KLASA: 007-05/23-02/01

URBROJ: 2110/03-04-07-23-12

Štefanje, 17.10.2023. godine

**Z A P I S N I K**

**31. SJEDNICE ŠKOLSKOG ODBORA**

**ODRŽANA 17.10.2023.**

**Sjednica održana 17.10.2023.** godine u prostoru MŠ Štefanje

**Početak: 7,30**

**Nazočni**: Martina Šimunović, Dražen Milaković, Sanela Majer Novaković, Mario Perec,

Goranka Halapa, Jasna Sukreški

**Ostali nazočni:** Vesna Pavline-Kolarić, ravnateljica škole

**Ne nazočni:** Vedrana Lončar

**Dnevni red:**

1. Usvajanje zapisnika 30. sjednice Školskog odbora

2. Donošenje Odluke o raspisivanju natječaja za imenovanje ravnatelja/ice škole

3. Aktualnosti (pitanja, odgovori, prijedlozi …)

**Predsjednik Školskog odbora konstatirao je da je sjednici prisutno šest (6) od sedam (7) članova Školskog odbora te da Školski odbor može donositi pravovaljane Odluke.**

**Predložio je Dnevni red današnje sjednice koji je jednoglasno prihvaćen.**

**Odluka AD 1.:**

**Sa šest (6) glasova „ZA“ Školski odbor donosi Odluku kojom se usvaja Zapisnik 30. sjednice Školskog odbora.**

**AD 2.:**

Predsjednik školskog odbora Dražen Milaković, prof. predlaže Školskom odboru da donose Odluku o raspisivanju natječaja za imenovanje ravnatelja/ice Osnovne škole Štefanje jer aktualnoj ravnateljici mandat ističe 30.12.2023. godine, a natječaj se treba objaviti prema odredbama članka 78. Statuta škole najmanje 60 dana prije isteka mandata aktualne ravnateljice. Sukladno odredbi članka 78. Statuta škole ravnatelj se imenuje na temelju natječaja koji raspisuje Školski odbor, a objavljuje se u „Narodnim novinama“ i mrežnoj stranici škole.

Pročitan je tekst natječaja:

***„REPUBLIKA HRVATSKA***

***BJELOVARSKO.-BILOGORSKA ŽUPANIJA***

***OPĆINA ŠTEFANJE***

***OSNOVNA ŠKOLA ŠTEFANJE***

***ŠTEFANJE 72, 43 246 Štefanje***

[***www.os-stefanje.skole.hr***](http://www.os-stefanje.skole.hr)

***e-mail:*** [***ured@os-stefanje.skole.hr***](mailto:ured@os-stefanje.skole.hr)

Na temelju članka 126. stavaka 1.- 3. i članka 127. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH,152/14, 7/17, 68/18, 98/19, 64/20, 151/22) i članka 78. Statuta Osnovne škole Štefanje Školski odbor Osnovne škole Štefanje raspisuje:

**NATJEČAJ**

**za imenovanje ravnatelja/ice**

Ravnatelj/ica školske ustanove mora ispunjavati **nužne** sljedeće uvjete u skladu s člankom 126. stavkom 1. Zakona o odgoju i obrazovanju u osnovnoj i srednjoj školi:  
1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:  
a) sveučilišni diplomski studij ili  
b) integrirani preddiplomski i diplomski sveučilišni studij ili  
c) specijalistički diplomski stručni studij;  
**d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. ovoga Zakona.**  
2) uvjete propisane člankom 106. ovoga Zakona,  
3) najmanje osam godina **radnog iskustva** u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama. (st. 1. )   
Osim osobe koja je završila neki od studija iz stavka 1.  **točke 1.** ovoga članka, ravnatelj osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova. (st. 2.)  
Iznimno, osoba koja ne ispunjava uvjete iz stavka 1. **točke 1.** ili stavka 2. ovoga članka, može biti ravnatelj osnovne škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (»Narodne novine«, br. 59/90., 26/93., 27/93., 29/94., 7/96., 59/01., 114/01. i 76/05.). (st. 3.)

**Dodatne kompetencije su: poznavanje stranog jezika, osnovne digitalne vještine i iskustvo rada na projektima.**

Ravnatelj/ica se imenuje na vrijeme od pet (5) godina.

Uz vlastoručno potpisanu prijavuna natječaj kandidati su obvezni priložiti u izvorniku ili ovjerenoj preslici sljedeću dokumentaciju:

* životopis;
* diplomu odnosno dokaz o stečenoj stručnoj spremi;
* domovnicu odnosno dokaz o državljanstvu;
* dokaz o položenom stručnom ispitu odnosno da je osoba oslobođena obveze polaganja;
* dokaz o radnom iskustvu (potvrda ili elektronički zapis HZMO i potvrda školske ustanove o vrsti i trajanju poslova);
* program rada za mandatno razdoblje;
* uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 8 dana );
* dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem stavka 3. članka 126. ZOOOSŠ ( odluke o imenovanju );

Kandidati mogu priložiti dokaz o dodatnim kompetencijama: **poznavanju stranog jezika, osnovnim digitalnim vještinama i iskustvu rada na projektima.**

Dodatne kompetencije za ravnatelja dokazuju se na sljedeći način:

1. Poznavanje stranog jezika dokazuje se preslikom indeksa o završenom kolegiju stranog jezika, svjedodžbom, prijepisom kolegija, diplomom odnosno drugom ispravom o završenom studiju stranog jezika, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili  pravne osobe za edukaciju stranog jezika o završenom  stranom jeziku.

Višim stupnjem znanja stranoga jezika smatra se svaki vjerodostojni dokument (gore navedeno), koji potvrđuje polaganje jezika na akademskoj razini obrazovanja.

2. Osnovne digitalne vještine dokazuju se potvrdom odnosno uvjerenjem ili drugom ispravom institucije, ustanove  ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili  drugom ispravom o završenom studiju iz područja informacijskih znanosti.

3. Iskustvo rada na projektima dokazuje se potvrdom, uvjerenjem, drugom ispravom o radu na projektu ili izjavom o radu na projektu, u natječajnoj dokumentaciji.

Iskustvo rada na projektima obuhvaća: vođenje, organiziranje i partnerstvo u školskim, obrazovno-znanstvenim ili edukacijskim  projektima, te projektima koji su pridonijeli unaprjeđivanju nastave i/ili razvoju škole ili školstva.

Pojam projekta ne uključuje razredne projekte u didaktičko-metodičkom smislu.

Svi dokazi iz stavka 1. točaka 1., 2. i 3. ovog članka dostavljaju se u izvorniku ili preslici.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Prijavom na natječaj kandidati daju privolu za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i rezultata natječaja.

Rok za podnošenje prijava kandidata je osam (8) dana od dana objave natječaja, odnosno do 2.11.2023.

Na natječaj se mogu javiti osobe oba spola.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijave na natječaj s potrebnom dokumentacijom dostaviti na adresu:

OSNOVNA ŠKOLA ŠTEFANJE, ŠTEFANJE 72, 43 246 Štefanje u zatvorenoj omotnici s naznakom „natječaj za ravnatelja/icu - ne otvaraj“.

Predsjednik Školskog odbora

Dražen Milaković, prof.  **„**

**Odluka AD 2.:**

* **Sa šest (6) glasova „ZA“ Školski odbor donosi Odluku o raspisivanju natječaja za imenovanje ravnatelja/ice Osnovne škole Štefanje.**
* **Natječaj će se objaviti u „Narodnim novinama i na mrežnoj stranici škole dana 25.10.2023.**
* **Procedura imenovanja ravnatelja škole uređena je odredbama članka 76. do 91. Statuta Osnovne škole Štefanje**
* **Tekst natječaja za imenovanje ravnatelja/ice Osnovne škole Štefanje utvrdio je i sa šest (6) glasova „ZA“ usvojio Školski odbor Osnovne škole Štefanje sukladno odredbama članka 126 Zakona o odgoju i obrazovanju u osnovnoj i srednjoj školi i odredbama članka 78. Statuta OŠ Štefanje.**

**AD 3.**

**Nije bilo pitanja i sjednica je zaključena u 8,15 sati.**

Zapisnik sastavila: Predsjednik

Školskog odbora

Jasna Sukreški Dražen Milaković, prof.

Dostaviti:

1. Članovima Školskog odbora
2. Ravnateljici škole
3. Arhiva, ovdje

Privitak:

Tekst natječaja za ravnatelja/icu OŠ Štefanje